ตลท. แถลงแผนงานตลาดฯ ปี 60 หวังพัฒนาการเติบโตแก่ตลาดทุน
ตลท. แถลงแผนงานตลาดฯ ปี 60 ด้วยวิสัยทัศน์ “To Make the Capital Market “Work” for Everyone” หวังพัฒนาตลาดทุนให้เป็นประโยชน์แก่ทุกภาคส่วนตามทิศทางพัฒนาเศรษฐกิจไทยของรัฐบาล
24 พ.ย. 2559


คณะผู้บริหารตลาดหลักทรัพย์แห่งประเทศไทย หรือ ตลท. นำโดย ดร. ชัยวัฒน์ วิบูลย์สวัสดิ์ ประธานกรรมการ และเกศรา มัญชุศรี กรรมการและผู้จัดการ แถลงแผนงานตลาดหลักทรัพย์ฯ ปี 2560 ด้วยวิสัยทัศน์ “To Make the Capital Market “Work” for Everyone” พัฒนาตลาดทุนให้เป็นประโยชน์แก่ทุกภาคส่วน สร้างรากฐานการเติบโต ทั้งตลาดทุน เศรษฐกิจ สังคม และประเทศ ตามทิศทางพัฒนาเศรษฐกิจไทยของรัฐบาล Thailand 4.0 มุ่งขยายโอกาสระดมทุนอุตสาหกรรมที่เป็นจุดแข็งของประเทศ พร้อมสร้าง ecosystem ให้ Startup เข้าถึงแหล่งเงินทุน สร้าง platform รองรับธุรกิจและสร้างวัฒนธรรมการลงทุน เตรียมพัฒนา CLMV Index พร้อมร่วมกับประเทศเพื่อนบ้านสร้างธุรกิจในระดับภูมิภาค ผลักดันให้ตลาดทุนไทยโดดเด่นที่สุดในอาเซียนอย่างต่อเนื่อง